سید محمد عبد السمیع ندوی

"حکیم سید محمد عبد السمیع حسینی ندوی قاسمی" زیادہ تر اپنا نام "محمد عبد السمیع ندوی" لکھتے تھے۔ ان کی پیدائش سن 1920ء میں ہوئ؛ انہوں نے زمانہ طلب علمی میں دار العلوم دیوبند کے ہال میں انگریزوں کے خلاف زبردست تقریر کی جس کی وجہ سے آپ کے خلاف سی آئی ڈی فائل کھل گئی تھی، ان کے والد سید محمد عبدالحی شدھی و ارتداد کے خلاف میدان عمل میں اترنے والی پہلی جماعت جمعیت مرکزیہ تبلیغ الاسلام کے معتمد تبلیغ تھے، جس کی بنیاد 1923 کو انبالہ میں سید غلام بھیک نیرنگ نے رکھی تھی۔

خاندان و نسب 
ان کی ولادت 1920ء میں ہوئ، یہ نجیب الطرفین تھے، نسب حضرت حسین رضی اللہ عنہ ابن حضرت علی مرتضیٰ رضی اللہ عنہ پر جا ملتا ہے۔
ان کا شجرہ نسب مخدوم قطب الدین سالار بڈھ ؒ(868ھ تا 946ھ) تک درج ذیل ہے:
محمد عبد السمیع ندوی ؒ بن سید محمد عبدالحی بن لیاقت حسین ؒ بن جمال علی ؒ بن کرم علی ؒ بن رحمت اللہ ؒ بن شاہ صبغۃ اللہ ؒ بن مخدوم جہانیاں ثالث ؒ بن شاہ محمد فیروز عرف پوجے بن حضرت شاہ جلال ؒ بن شاہ حسین ثانی بن حضرت قطب الدین ثانی ؒ بن شاہ علاء الدین ؒ (عرف شاہ حسین) بن مورث اعلیٰ حضرت مخدوم قطب الدین سالار بندگی بڈھ۔
ہندوستان میں ان کے خاندان کے بہت سے عالم و بزرگ گزرے ہیں، چند مشہور بزرگ و عالم کے نام مندرجہ ذیل ہیں-
قطب الدین سالار بڈھ
سید شاہ جمال اولیاء
ملا عبدالرسول
ملا لطف اللہ کوڑوی (جو ملا احمد جیون کے استاذ تھے)۔
 ملا ابو سعید دانشمند 
شاہ محمد فیروز عرف پوجے 
حکیم نصرت حسین مالٹا
شاہ وارث حسن کوڑوی 
سید محمد عبدالحی

اولاد

 ڈاکٹر عبدالعزیز
 مولانا محمد عبدالرشید ندوی
 سید محمد عبدالجلیل ندوی
 سید محمد عبدالرحمان 
 سید محمد عبیدالرحمان 
 سید محمد عبدالحئی

بیعت و ارادت 
مولانا سید محمد عبد السمیع ندوی   
لکھنؤ سے متصل قصبہ "بجنور" کے بزرگ محمد شفیع بجنوری  سے بیعت تھے اور محمد شفیع بجنوری ، محدث مولانا فضل رحمن گنج مراد آبادی سے تربیت یافتہ اور حاجی امداد اللہ مہاجر مکی سے بیعت و مجاز تھے.

تعلیم 
ابتدائی تعلیم مدرسہ دارالارشاد قصبہ کوڑہ جہان آباد ، ضلع فتح پور میں حاصل کی، 1930ء میں دار العلوم ندوۃ العلماء لکھنؤ میں داخل ہوئے اور 1939ء میں دار العلوم ندوۃ العلماء سے فارغ ہو کر اُسی سال مزید تعلیم کے لیے دارالعلوم دیوبند چلے گئے، وہاں 1944ء تک تعلیم حاصل کی،

دارالعلوم دیوبند کے دارالحدیث میں انگریزوں کے خلاف تقریر کی جس کی وجہ سے سی آئ ڈی آفس میں فائل گھل گئی، پولیس نے گرفتار کرنا چاہا تو دیوبند سے چل دیے اور مختلف شہر ہوتے ہوئے کانپور پہچے.
 مولانا محمد رابع حسنی ندوی اپنی کتاب یادوں کے چراغ حصہ اول صفحہ ٣٣٩ میں آپ کے بارے میں لکھتے ہیں کہ

رفقاء 
ویسے تو ان کے رفقا کی فہرست بڑی ہے البتہ درج ذیل بلا تکلف رفقاء میں شامل ہیں.
 سید محمد حسنی (مولانا محمد رابع حسنی ندوی کے بڑے بھائی
 سید محمد ثانی حسنی 1982ء (مولانا محمد رابع حسنی ندوی کے بڑے بھائی) 
  سید محمد مرتضی نقوی مظاہری بستوی (متوفی - نومبر 1995ء)
 قاضی معین اللہ ندوی (متوفی - اگست 1999ء)

اساتذہ 
انہوں نے جن اساتذہ سے تعلیم حاصل کی ان میں سے چند مشہور اساتذہ یہ ہیں-
 شیخ الحدیث مولانا حیدر حسن خان (حاجی امداد اللہ مہاجر مکی سے بیعت و انہی کے خلیفہ مجاز) 
 مولانا سید حسین احمد مدنی (1879ء - 1957ء)
 مولانا شبیر احمد عثمانی (1885ء - 1949ء)
 مولانا سید فخر الدین احمد مرادآبادی (1889ء - 1972ء)
 مولانا عبد السلام قدوائی ندوی (1907ء - 1979ء)
 آپ نے مولانا حکیم سید ابوطاہر (کانپور) سے طب کی تعلیم بھی حاصل کی.

کلکتہ میں طبابت 
کلکتہ کے مشہور طبیب حکیم سمیع اللہ میکش انصاری جب سابق مشرقی پاکستان منتقل ہونے لگے تو انہوں نے اپنی موجودگی میں سید محمد عبدالسمیع صاحب کو اپنے "دیسی دواخانہ" (واقع بولائ دت اسٹریٹ کلکتہ) کا ذمہ دار بنایا اور مالکانہ حقوق اپنے داماد حکیم محمد عبدالوحید کو دیدئے. سید محمد عبدالسمیع صاحب قریب دو سال 1954ء تا 1955ء اس مطب میں طبابت کرتے رہے. کلکتہ کی ہوا راس نہ آئ اس لیے کلکتہ کو خیراباد کہ کر کانپور واپس چلے آئے، آپ کا کلکتہ کا یہ دو سال کا قیام اور وہاں کے لوگوں سے شاسنائ بعد میں ندوہ کے لیے مالیات کی فراہمی کے لیے بڑی کار آمد ثابت ہوئ.
 مولانا حسب اللہ ندوی استاذ دار العلوم ندوۃ العلماء اپنے ایک مضمون میں عبدالسمیع صاحب کے بارے میں لکھتے ہیں کہ

دار العلوم ندوۃ العلماء میں تقرری 
اکتوبر 1956ء میں دار العلوم ندوۃ العلماء کے مکتبہ"الجمعیۃ التعاونیہ" میں بحیثیت منیجر تقرر ہوا، چونکہ اس وقت تک ندوہ کے اس مکتبہ کا کام بڑا محدود تھا، اس لیے چند گھنٹے دار العلوم ندوۃ العلماء میں عربی تعلیم دینے کے لیے بھی لگا دئے گئے، جب 1958ء میں دار العلوم ندوۃ العلماء میں شعبہ تعمیر وترقی کا قیام عمل میں آیا، تو مولانا قاضی معین اللہ ندوی کو اس کا ناظر اور سید محمد عبدالسمیع صاحب کو انکا معاون مقرر کیا گیا، شعبہ کے قیام کا اصل مقصد مالیات کی فراہمی، عمومی رابطہ و تعارف اور تعمیری امور کی نگرانی کرنا تھا، اس لیے آگے چل کر مکتبہ کو بھی شعبہ کے زیر انتظام کر دیا گیا، شعبہ نے عربی پریس بھی لگایا، جس میں ندوہ کے عربی ترجمان ماہنامہ "البعث السلامی" اور پندرہ روزہ الرائد" چھپ کر شائع ہونے لگے، پھر نومبر 1963ء میں عمومی رابطہ کے لیے ایک اردو کا پندرہ روزہ "تعمیر حیات" بھی شعبہ کے زیر نگرانی جاری کیا گیا۔
عبدالسمیع صاحب کچھ عرصہ رواق سلیمانی کے نگراں بھی رہے.

تاثرات 
 مولانا محمد رابع حسنی ندوی اپنی کتاب یادوں کے چراغ حصہ اول صفحہ ٣٣٨ و ٣٣٩ میں آپ کے بارے میں لکھتے ہیں کہ

 مولانا شفیق الرحمن ندوی استاذ دار العلوم ندوۃ العلماء ایک مضمون میں عبدالسمیع صاحب کے بارے میں لکھتے ہیں کہ

  ڈاکٹر ہارون رشید صدیقی ناظر معہد دار العلوم ندوۃ العلماء لکھنؤ اپنے مضمون میں عبدالسمیع صاحب کے بارے میں لکھتے ہیں کہ

تحریر و تصنیف 
 "تاریخ و شخصیات قصبہ کورا جہان آباد" مطبوعہ ندوی منزل لکھنؤ 
 "عالم برزخ" (ابن قیم الجوزی کی کتاب الروح کے چند ابواب کا خلاصہ) مطبوعہ دارالحسنات سہسوان بدایوں.
 "بابری مسجد غیر مسلم دانشوروں کی نظر میں" مطبوعہ جمعیت مرکزیہ تبلیغ الاسلام کانپور.
 جمعیت مرکزیہ تبلیغ الاسلام کی طرف سے دعوت و تبلیغی مقاصد کے پیش نظر نکلنے والے "ماہنامہ محکمات" کا اجرا آپ ہی نے کرایا تھا اور آپ ہی "ماہنامہ محکمات" کے "ایڈیٹر" تھے.
 دار العلوم ندوۃ العلماء سے نکلے والے "پندرہ روزہ تعمیر حیات" میں "کوائف دار العلوم" کے نام کا کالم آپ ہی کے ذمہ تھا جس میں آپ دار العلوم ندوۃ العلماء کے تعارف و خدمات کے بارے میں لکھا کرتے تھے.
 دار العلوم ندوۃ العلماء میں طالب علمی کے زمانے میں قلمی ماہنامہ "نقاش" کے نام سے نکالتے تھے.

وفات 
28 دسمبر 1995ء و ١٤١٦ھ میں آپ اس دنیا سے رخصت ہو گئے،
 مولانا سید ابو الحسن علی حسنی ندوی کے تعزیاتی کلمات

حوالہ جات 

دار العلوم دیوبند کے فضلا
ندوی فضلا
بھارتی مسلم شخصیات
1920ء کی پیدائشیں
1995ء کی وفیات
لکھنوی شخصیات
دیوبندی شخصیات
اتر پردیش کی شخصیات